eo eo it en fr eo eo it eo eo eo eo eo it eo it en eo eo eo eo eo eo eo it eo it pt eo hbs_lat eo eo eo pt pt eo eo eo eo it eo es it it eo es eo eo eo it it it it it it it nl eo tr oc eo en it sk en fr it ca it it en eo it
dolĉaĵoj | La pigra manĝemulo
7 settembre 2013 · 16:58
Ĉokolada salamo (Salamo de la Papo)
300g sekaj keksoj, 150g butero, 100g sukero, 200g nigra ĉokolado, 2 ovoj, 2 kuleroj da rumo.
Lasu la buteron ekster la fridujo por ke ĝi moliĝu. Dispecetigu la keksojn en grandan ujon. Fandu la ĉokoladon (per kuirbano) kaj prilaboru ĝin per kulerego, ĝis kiam ĝi iĝas krema kaj sen grumeloj, kaj lasu ĝin malvarmiĝi. Prilaboru la moliĝintan buteron aldonante iom post iom la sukeron, la ovojn, la fanditan ĉokoladon kaj la rumon. Almalgamu bone la miksaĵon, kaj aldonu ĝin al la keksoj. Nun vi metu la miksaĵon sur bakpaperon, kaj donu al ĝi cilindran formon, presante tre bone. Volvigu la “salamon” per stanfolio, kaj lasu ĝin en fridujo ĝis kiam ĝi malmoliĝas (almenaŭ 3 horojn). Nun eblas traĉi la salamon kaj gustumi ĝin!
Kuriozaĵoj: La “ĉokolada salamo”, foje nomata “salamo de la Papo”, estas dolĉaĵo konata kaj ŝatata preskaŭ en la tuta Italujo, kun kelkaj variaĵoj. En kelkaj regionoj ĝi estas tipa paska dolĉaĵo.
Archiviato in dolĉaĵoj, facila, itala, vegetaraj
3 febbraio 2013 · 17:15
3 ovoj,   120 g sukero (plus 2 kuleroj por la kafo),  500 g Maskarpono,  pulvoro de maldolĉa kakao,  400 g “savojaj biskvitoj“
Unue pretigi la kafon (la kvanto malfacile kalkuleblas, sed sufiĉe multe por trempi la biskvitojn), verŝi en grandan bovlon, sukerigi kaj lasi malvarmiĝi. Dume miksi la ovoflavojn kun la sukero, kaj poste Maskarpono. En alia ujo, kirli la ovoblankojn per batilo aŭ forko, ĝis kiam ili iĝas blanka ŝaŭmo, sufiĉe densa, kaj tiam aldoni ĝin al la aliaj ingrediencoj, miksante tre malrapide. Ŝmiri iom da tiu kremo sur la fondo de ujo, kaj kovri per tavolo da biskvitoj rapide trempitaj en la kafo. Denove ŝmiri per kremo, kaj aldoni tavolojn ĝis kiam vi povas.  La plejsupra tavolo devas esti tute bone kovrita el kremo, kaj pulvorigita per maldolĉa kakao (per kribrileto). Lasi en malvarmujo dum almenaŭ 3 horoj, antaŭ ol servi ĝin.
Kuriozaĵoj: La originoj de Tiramisu estas tre necertaj, ĉar ĉiu regiono pretendas aŭtorecon pri ĝia kreado: tio estigis ian disputon inter Toskanio, Piemonto kaj Veneto. Multaj estas la legendoj ligitaj al tiu ĉi deserto, al kiu oni atribuis eĉ afrodizian povon.
La oficiala versio situas la kreadon de Tiramisu en la deksepan jarcenton, en Siena, kiam iuj sukeraĵistoj, antaŭ la alveno de la grandduko de Toskanio, Cosimo de Medici, decidis krei kukon por celebri lian grandecon.
Alia versio, male, diras ke la Tiramisu estis elpensita en kukvendejo de Torino, en la honoro de Camillo Benso, Grafo de Cavour, por subteni lin en la malfacila tasko unuigi Italion.
Averto: Ekzistas diversaj variaĵoj de tiu ĉi deserto: ĉiu italo pretigas ĝin siamaniere, kaj verŝajne diros ke nur tiu estas la originala recepto… ne fidu ilin! Kompreneble la originala estas la mia… ;-D (aŭ eble, la via!)
Archiviato in dolĉaĵoj, itala, por progresantoj, vegetaraj
16 gennaio 2013 · 14:21
1 vazeto da jogurto (frukta au blanka)
2 vazetoj da sukero (mi tamen preferas uzi iom malpli)
3 vazetoj da faruno (por senglutenuloj taugas riza faruno au specialan miksajxon por dolcxajxoj)
1 vazeto da semoleo
1 saketo da gisto
1 pinĉaĵo da salo
Antaŭvarmigu la fornon je 180 gradoj.
Miksu en granda bovlo la jogurton, la ovojn kaj la sukeron. Aldonu la oleon, la farunon kaj la giston. Ne forgesu la pinĉaĵon da salo! Miksu bone ĉion. Ŝmiru per oleo kaj iom da faruno la fundon kaj la randojn de tortujo. Verŝu la miksaĵon en ĝin. Baku en la forno dum pli malpli 40 minutoj (sed kontrolu iom antaŭe, ke ĝi ne brulu!).
Variaĵoj: provu aldoni iom da Nutelao al la miksaĵo… (kaj diru al mi pri la rezulto, mi ankoraŭ neniam provis!). Ĝi tre bongustas ankaŭ kun pecetoj de pomoj au kun kakao. Krome, se vi ŝutos (ŝprucigos) sukeron sur ĝin, iom antaŭ ĝi estu finbakita, kreiĝos delica krusto. Bonan apetiton!
Archiviato in dolĉaĵoj, facila, vegetaraj
Con tag jogurto, kuko
La arto kuiri senglutene
Ĉokolada salamo (Salamo de la Papo)
La pigra manĝemulo · A fine WordPress.com site
Crea un sito o un blog gratuitamente presso WordPress.com.